18. 2. 87 De Europæiske Fællesskabers Tidende Nr. L 49/1 (Retsakter hvis offentliggørelse er obligatorisk) RÅDETS FORORDNING (EØF) Nr. 476/87 af 16. februar 1987 om åbning, fordeling og forvaltning af et fællesskabskontingent for ferrochrom indeholdende mindst 6 vægtprocent kulstof, henhørende under pos. ex 73.02 E I i den fælles toldtarif RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til udkast til forordning, forelagt af Kommissionen, og ud fra følgende betragtninger : Produktionen af ferrochrom indeholdende mindst 6 vægt- procent kulstof er i varierende omfang utilstrækkelig i Fællesskabet, og producenterne kan således ikke dække det samlede behov i de industrier, som anvender dette produkt ; det er derfor i Fællesskabets interesse for dette metals vedkommende at suspendere anvendelsen af afgif- terne i den fælles toldtarif indtil den 31. december 1987 inden for rammerne af et toldkontingent af passende omfång ; for ikke at bringe ligevægten på markedet for denne ferrolegering i fare og med henblik på at sikre en sideløbende udvikling i afsætningen af Fællesskabets produktion og tilstrækkelige forsyninger for de industrier, som anvender dette produkt, bør kontingentmængden foreløbig fastsættes til 120 000 tons, således at det øjeblik- kelige behov for indførsel fra tredjelande kan dækkes ; medlemsstaterne bør i øvrigt have mulighed for kun at tillade afskrivninger på denne mængde til visse anvendel- sesformål ; der bør særlig sikres lige og fortsat adgang for alle impor- tører til kontingentet og vedvarende anvendelse af den for dette kontingent fastsatte sats for alle indførsler, indtil kontingentet er opbrugt ; gennem en ordning for udnyt- telse af fællesskabstoldkontingentet på grundlag af en fordeling mellem medlemsstaterne synes det muligt at respektere kontingentets fællesskabskarakter med hensyn til ovennævnte principper ; for i videst muligt omfang at tage hensyn til den faktiske markedsudvikling for den pågældende vare bør denne fordeling principielt foretages i forhold til medlemsstaternes behov, som udregnes dels på grundlag af statistiske oplysninger om indførsler fra tredjelande i en repræsentativ referenceperiode, dels på grundlag af de økonomiske udsigter for det pågældende kontingentår ; da det drejer sig om et autonomt fællesskabstoldkontin- gent, der skal dække importbehov, der opstår i Fællesska- bet, kan det forsøgsvis accepteres, at fordelingen af kontingentmængden sker i forhold til de for hver enkelt medlemsstat vurderede midlertidige behov for indførsel fra tredjelande ; dette fordelingssystem gør det muligt at sikre en ensartet anvendelse af den fælles toldtarif ; for at tage henyn til den eventuelle udvikling i indførs- lerne af nævnte vare bør kontingentmængden deles i to dele, hvoraf den første fordeles mellem medlemsstaterne, medens den anden udgør en reserve til senere dækning af behovet i de medlemsstater, som har opbrugt deres indle- dende kvote ; for at give importørerne i hver medlemsstat en vis sikkerhed er det hensigtsmæssigt at fastsætte den første del af fællesskabstoldkontingentet på et højt niveau, som i dette tilfælde kunne ligge på ca. 90 % af kontin- gentmængden ; de indledende kvoter kan opbruges mere eller mindre hurtigt ; for at tage hensyn hertil og for at undgå enhver afbrydelse er det vigtigt, at hver medlemsstat, som næsten helt har opbrugt sin indledende kvote, trækker en tillægs- kvote på reserven ; dette træk skal hver medlemsstat fore- tage, når hver af dens tillægskvoter er næsten opbrugt, og så ofte som reserven tillader det ; de indledende kvoter og tillægskvoterne skal gælde indtil kontingentperiodens udløb ; denne form for forvaltning kræver et snævert samarbejde mellem medlemsstaterne og Kommissionen, som skal kunne følge med i kontingentets udnyttelsesgrad og underrette medlemsstaterne herom ;